b'\n_START_ARTICLE_\nProv\xc3\xadncia de Dnipropetrovsk\n_START_SECTION_\nRelleu\n_START_PARAGRAPH_\nLa prov\xc3\xadncia t\xc3\xa9 un relleu de plana ondulada (altituds mitjanes de 100\xe2\x80\x94200 m). Al nord-oest es troba la terra alta del Dnipr\xc3\xb2 o del pre-Dnipr\xc3\xb2 (\xd0\x9f\xd1\x80\xd0\xb8\xd0\xb4\xd0\xbd\xd1\x96\xd0\xbf\xd1\x80\xd0\xbe\xcc\x81\xd0\xb2\xd1\x81\xd1\x8c\xd0\xba\xd0\xb0 \xd0\xb2\xd0\xb8\xd1\x81\xd0\xbe\xd1\x87\xd0\xb8\xd0\xbd\xd0\xb0\xcc\x81, Prydniprovska vyssotxyn\xc3\xa0, altitud m\xc3\xa0xima de 192 m), que va baixant progressivament en direcci\xc3\xb3 sud-est fins "caure" a la vall del Dnipr\xc3\xb2 en un esgla\xc3\xb3 escarpat. A l\'extrem sud, la terra alta fa una transici\xc3\xb3 progressiva fins a arribar a la depressi\xc3\xb3 prelitoral de la Mar Negra (\xd0\x9f\xd1\x80\xd0\xb8\xd1\x87\xd0\xbe\xd1\x80\xd0\xbd\xd0\xbe\xd0\xbc\xd0\xbe\xcc\x81\xd1\x80\xd1\x81\xd1\x8c\xd0\xba\xd0\xb0 \xd0\xbd\xd0\xb8\xd0\xb7\xd0\xbe\xd0\xb2\xd0\xb8\xd0\xbd\xd0\xb0\xcc\x81, Prytxornomorska nyzovyn\xc3\xa0). La riba esquerra de l\'\xc3\xb3blast est\xc3\xa0 ocupada per la depressi\xc3\xb3 del Dnipr\xc3\xb2 o del pre-Dnipr\xc3\xb2 (\xd0\x9f\xd1\x80\xd0\xb8\xd0\xb4\xd0\xbd\xd1\x96\xd0\xbf\xd1\x80\xd0\xbe\xcc\x81\xd0\xb2\xd1\x81\xd1\x8c\xd0\xba\xd0\xb0 \xd0\xbd\xd0\xb8\xd0\xb7\xd0\xbe\xd0\xb2\xd0\xb8\xd0\xbd\xd0\xb0\xcc\x81, Prydniprovska nyzovyn\xc3\xa0), mentre que a l\'extrem sud-est de l\'\xc3\xb3blast es troba el principi de la terra alta del Pre-Azov o la terra alta prelitoral de la mar d\'Azov (\xd0\x9f\xd1\x80\xd0\xb8\xd0\xb0\xd0\xb7\xd0\xbe\xd0\xb2\xd1\x81\xd1\x8c\xd0\xba\xd0\xb0 \xd0\xb2\xd0\xb8\xd1\x81\xd0\xbe\xd1\x87\xd0\xb8\xd0\xbd\xd0\xb0, Pryazovska vyssotxyn\xc3\xa0). El territori de l\'\xc3\xb3blast est\xc3\xa0 tallat per l\'acci\xc3\xb3 de rius en pregones clotades, congosts i barrancs.\n_START_SECTION_\nEcoregions, Flora i Fauna\n_START_PARAGRAPH_\nEl territori de la prov\xc3\xadncia consisteix en estepa, amb un total de 3,9% de coberta forestal. _NEWLINE_El clima suau, les fonts d\'aigua mineral i el fang curatiu proporcionen oportunitats per relaxaci\xc3\xb3 i cures a la regi\xc3\xb3, on hi ha 21 estacions termals i sanatoris, i 10 "cases de descans" o vacances i campaments d\'estiueig per a nens i nenes._NEWLINE_La prov\xc3\xadncia de Dnipropetrovsk t\xc3\xa9 una espl\xc3\xa8ndida flora i fauna. Hi ha m\xc3\xa9s de 1.700 esp\xc3\xa8cies de plantes i 7.500 esp\xc3\xa8cies d\'animals (entre ells: l\'ant, porc senglar, diferents esp\xc3\xa8cies de c\xc3\xa9rvol, cabirols, llebres, guineus, llops, etc.). Tamb\xc3\xa9 t\xc3\xa9 114 parcs i reserves naturals, dels quals 15 s\xc3\xb3n reserves nacionals; 3 espais naturals protegits, 24 parcs locals; 7 parcs naturals paisatg\xc3\xadstics i 3 espais naturals, que sumen uns 260 kil\xc3\xb2metres quadrats de superf\xc3\xadcie.\n_START_SECTION_\nClima\n_START_PARAGRAPH_\nLa temperatura mitjana a l\'hivern oscil\xc2\xb7la entre -5\xc2\xa0\xc2\xb0C i -7\xc2\xa0\xc2\xb0C, a l\'estiu, entre +22\xc2\xa0\xc2\xb0C i +23\xc2\xa0\xc2\xb0C. La precipitaci\xc3\xb3 anual mitjana oscil\xc2\xb7la entre 400-490 mm.\n_START_SECTION_\nEconomia\n_START_PARAGRAPH_\nL\'\xc3\xb3blast de Dnipropetrovsk t\xc3\xa9 una alta potencial industrial. Hi ha 712 organitzacions industrials b\xc3\xa0siques treballant en 20 camps diferents d\'activitat econ\xc3\xb2mica, amb uns 473.4 mil treballadors. La regi\xc3\xb3 produeix un 16,9% del producte industrial de tota Ucra\xc3\xafna. Aix\xc3\xb2 posa l\'\xc3\xb3blast en segon lloc, darrere de l\'\xc3\xb3blast ve\xc3\xafna de Donetsk.'